SEAFCO บวกเกือบ 4% หลังคว้างานใหม่ 3 โครงการ มูลค่ารวมกว่า 175 ลบ.
SEAFCO บวกเกือบ 4% หลังคว้างานใหม่ 3 โครงการ มูลค่ารวม 175.90 ล้านบาท เวลา 11.22 น. อยู่ที่ระดับ 10.50 บาท บวก 0.40 บาท หรือ 3.96% สูงสุดที่ 10.60 บาท ต่ำสุดที่ 10.10 บาท ด้วยมูลค่าซื้อขาย 34.63 ล้านบาท ด้าน บล.บัวหลวง แนะซื้อ ให้เป้า 11.20 บาท
19 ต.ค. 2559

ผู้สื่อข่าวรายงานว่าราคาหุ้นบริษัท ซีฟโก้ จำกัด (มหาชน)หรือ SEAFCO ณ เวลา 11.22น. อยู่ที่ระดับ 10.50 บาท บวก 0.40 บาท หรือ 3.96% สูงสุดที่ 10.60 บาท ต่ำสุดที่ 10.10 บาท ด้วยมูลค่าซื้อขาย 34.63 ล้านบาท ขณะที่ดัชนีตลาดหุ้นไทยโดยรวมบวก 0.21%
 
โดยราคาหุ้น SEAFCO ปรับตัวขึ้นแรงหลังจากที่บริษัทได้รับงานใหม่ จำนวน 3 โครงการในไตรมาส 4/59 ได้แก่ โครงการวิสซ์ดอม 101, โครงการสกาย เพลินจิตและโครงการวิทยาลัยแพทย์ศาสตร์กรุงเทพมหานครและวชิรพยาบาล มูลค่ารวม 175.90 ล้านบาท
ด้าน บล.บัวหลวง ระบุในบทวิเคราะห์ แนะนำซื้อ SEAFCO ราคาเป้าหมาย 11.20 บาท Stop loss9.90 บาท โดยในอดีตหุ้นปรับ ตัวลงต่อเนื่อง แตปัจจุบันราคาปิดเริ่มขยับขึ้นจากฐาน พร้อมกับวอลุ่มที่สูงกว่าค่าเฉลี่ยในรอบ 1 สัปดาห์ อาจเป็นจุดกลับตัวในรอบระยะสั้น หนุนด้วยค่า RSI ฟื้นตัว
ส่วน บล.เคจีไอ (ประเทศไทย) ระบุในบทวิเคราะห์ว่า SEAFCO เป็นหุ้นเด่นสำหรับหุ้นรับเหมาตัวเล็ก ที่จะรับงานเสาเข็มต่อจากผู้ชนะการประมูล
 